കാംപസ് കവാടങ്ങള് തുറക്കുമ്ബോള് ഡോ. എം.എന് മുസ്തഫ രണ്ട് വര്ഷത്തെ കാത്തിരിപ്പിനുശേഷം സംസ്ഥാനത്തെ കോളജുകള് വിദ്യാര്ഥികള്ക്കായി ഒക്ടോബര് നാല് മുതല് പ്രവര്ത്തന സജ്ജമാകുമെന്ന ശുഭകരമായ വാര്ത്തയുടെ പശ്ചാത്തലത്തിലാണ് നാമുള്ളത്. തുടക്കത്തില് അവസാന വര്ഷ ഡിഗ്രി വിദ്യാര്ഥികള്ക്കും പോസ്റ്റ് ഗ്രാജ്വേറ്റ് വിദ്യാര്ഥികള്ക്കുമാണ് പ്രവേശനം ലഭിക്കുക എന്ന രീതിയിലാണ് സര്ക്കാര് ആസൂത്രണം ചെയ്യാന് ഉദ്ദേശിക്കുന്നത്. കൊവിഡിനെ തുടര്ന്ന് പഠനം വിദ്യാഭ്യാസത്തിന്റെ എല്ലാ മേഖലകളിലും സ്കൂള് തലത്തിലായാലും കോളജ് തലത്തിലായാലും വിദ്യാലയങ്ങളില് നിന്ന് വീടുകളിലേക്ക് മാറ്റപ്പെടുകയും അത് വിദ്യാര്ഥികളുടെ പഠന ജീവിത സമ്ബ്രദായങ്ങളെ കാര്യമായി സ്വാധീനിക്കുകയും ചെയ്ത ശേഷമുള്ള ഒരു തിരിച്ചുവരവാണ് പ്രതീക്ഷിക്കുന്നത്. കാംപസുകള് പൂര്വസ്ഥിതിയിലേക്കാകുന്നതിന്റെ നാന്ദി കുറിക്കലാണ് പ്രത്യാശിക്കുന്നത്. അതുകൊണ്ടുതന്നെ, വളരെ ജാഗ്രതയോടെയുള്ള തയാറെടുപ്പും പരിശീലനവും വിദ്യാര്ഥികളെയും രക്ഷിതാക്കളെയും കോളജുകളിലെ മറ്റു ജീവനക്കാരെയും കലാലയങ്ങളുമായി ബന്ധപ്പെട്ട് കിടക്കുന്ന സംവിധാനങ്ങളിലുള്ളവരെയൊക്കെ തന്നെ ആ രീതിയിലേക്ക് സജ്ജമാക്കേണ്ടതുണ്ട്. 2019 നവംബര് മാസം കൊവിഡ് എന്ന മഹാമാരി ലോകത്തിന്റെ ശ്രദ്ധയില് പെടുകയും തുടര്ന്ന് മാരകമായ രീതിയില് അതിന്റെ ആഘാതങ്ങള് ജീവിതത്തിന്റെ സമസ്ത മേഖലകളിലേക്കും വ്യാപിച്ചിട്ടുണ്ടെന്നുള്ളത് നാം ഒരുപാട് തവണ ചര്ച്ച ചെയ്ത് കഴിഞ്ഞതാണ്. കൊവിഡിന്റെ രണ്ടാം തരംഗവും മൂന്നാം തരംഗവുമെന്നൊക്കെ അതിന്റെ സാങ്കേതികമായ രീതിയിലുള്ള വിശകലനങ്ങളൊക്കെ നടക്കുകയും തുടര്ന്ന് വര്ത്തമാനത്തിന്റെ ഈ ഒരു പശ്ചാത്തലത്തില് ഇന്ത്യയിലെ ചില സംസ്ഥാനങ്ങളിലൊക്കെ തന്നെ ഉന്നതവിദ്യാഭ്യാസ സ്ഥാപനങ്ങളും സ്കൂളുകളുമൊക്കെ പ്രവര്ത്തന സജ്ജമാകുന്നത് പോലെ പൊടുന്നനെ നമ്മുടെ കേരളത്തിലെ വിദ്യാഭ്യാസ സ്ഥാപനങ്ങള് പ്രവര്ത്തന സജ്ജമാക്കുക എന്നുള്ളത് അപ്രായോഗികമാണ്. കേരളത്തിലെ ജനസംഖ്യ സാന്ദ്രതയും ജനങ്ങളുടെ സവിശേഷമാര്ന്ന ജീവിത രീതിയും ഇടപെടലുകളും ഒക്കെ പരിഗണിക്കുമ്ബോള് ഇത് വ്യക്തമാകുന്ന ഒന്നാണ്. അതിനാല് വിദ്യാര്ഥികളുടെ ഘട്ടം ഘട്ടമായുള്ള തിരിച്ചുവരവ് സജ്ജമാക്കുന്ന സംവിധാനമാണ് ഏറ്റവും അഭികാമ്യമാകുക. കോളജുകളില് പ്രവേശനം സാധ്യമാക്കുന്ന വിദ്യാര്ഥികള് അവരുടെ അവസാന വര്ഷത്തെ ഡിഗ്രി പ്രോഗ്രാമുകളിലും പോസ്റ്റ് ഗ്രാജ്വേഷന് പ്രോഗ്രാമുകളിലും ഉള്പ്പെടുന്നവരാണ്. ഒട്ടുമിക്ക വിദ്യാര്ഥികളും കലാലയ ജീവിതത്തോട് വിടപറയുക എന്നുള്ള സാഹചര്യത്തിലാണ് ഈ പ്രവേശനം ഒരുക്കുന്നത്. അതിനാല് വളരെ കരുതലോടും എന്നാല് പ്രായോഗികവുമായ രീതിയില് വേണം ഈ വിദ്യാര്ഥികളെ സ്വാഗതം ചെയ്യാന്. ആശങ്കയോടെയുള്ള ഒരു സമീപനം സര്ക്കാര് തലത്തിലും രക്ഷിതാക്കളുടെയും അധ്യാപകരുടെയും ഭാഗത്ത് നിന്നും ഉണ്ടായി കൂടാ എന്നുള്ളത് പ്രത്യേകം പറയേണ്ടതുണ്ട്. വിശിഷ്യാ രണ്ട് വര്ഷത്തെ കലാലയ ജീവിതം നഷ്ടമായ ദുഃഖകരമായ അവസ്ഥക്ക് ശേഷമാണ് കലാലയത്തിലേക്ക് അവര് തിരിച്ചുവരുന്നത്. ഈ സാഹചര്യത്തില് കാര്യങ്ങള് സങ്കീര്ണമാകാതെ വളരെ കരുതലോടെ വേണം ഇതിന് തയാറാവാന്. ഇതിലേക്കായി ഒരു കലാലയത്തില് ഏത് അടിയന്തര സാഹചര്യവും നേരിടാന് ഉതകുന്ന തരത്തിലുള്ള സംവിധാനം മുന്കൂട്ടി നാം ഒരുക്കേണ്ടതുണ്ട്. നമ്മുടെ അധ്യാപക സമൂഹം കൊവിഡ് എന്ന മഹാമാരിയുടെ പശ്ചാത്തലത്തില് അവരുടെ പ്രവര്ത്തനശൈലിയും പ്രവര്ത്തനമണ്ഡലവും മനോഭാവവും ഒക്കെ പരിഗണിച്ച് കുട്ടികളോട് വളരെ വൈകാരിക തന്മയത്വത്തോട് കൂടി തന്നെ ഇടപെടുകയും ആ രീതിയില് അവരുടെ പഠനപ്രവര്ത്തനങ്ങളും അവയുടെ മൂല്യനിര്ണയങ്ങളുമൊക്കെ വളരെ ശ്ലാഘനീയമായ രീതിയില് ചെയ്ത് തീര്ക്കാന് ഒരു പരിധിവരെ കഴിഞ്ഞിട്ടുണ്ട് എന്നുള്ളത് ശുഭകരമാണ്. ആ ഒരു അനുഭവത്തിന്റെ പശ്ചാത്തലത്തില് വളരെ ചിട്ടയാര്ന്ന ക്രമീകരണങ്ങളിലൂടെ വേണം കോളജുകള് തുറക്കുന്ന ഈ അവസരത്തില് സംവിധാനങ്ങള് ഒരുക്കേണ്ടത്. അല്ലാത്ത പക്ഷം ചെറിയ തരത്തിലുള്ള പാളിച്ചകള് പോലും വലിയ ആഘാതങ്ങള് സൃഷ്ടിക്കുമെന്നുള്ളതിനാല് വളരെ സൂക്ഷമമായ ഇടപെടലുകള് സ്ഥാപന മേധാവികളുടെ ഭാഗത്ത് നിന്നുണ്ടാവണം. ഏതൊരു അടിയന്തര സാഹചര്യത്തെയും വളരെ തന്മയത്വത്തോട് കൂടി കൈകാര്യം ചെയ്യാനുതകുന്ന പക്വപരമായ സമീപനങ്ങള് ഉള്കൊള്ളുന്ന ഒരു പറ്റം അധ്യാപകരുടെ സെല്ലുകള് ഓരോ കോളജിലും ഉണ്ടാവേണ്ടതുണ്ട്. അതുപോലെ, ഗൃഹാന്തരീക്ഷത്തിന്റെ എല്ലാവിധ ചട്ടക്കൂടുകളിലും ഒതുങ്ങി നിന്ന് സൈ്വരവിഹാരം നടത്താന് കിട്ടുന്ന അവസരം എന്നുള്ള രീതിയിലാവരുത് ഇതിനെ സമീപിക്കേണ്ടത്. അത്തരത്തിലുള്ള വളരെ മനഃശാസ്ത്രപരമായ ബോധവല്ക്കരണം ഗൃഹാന്തരീക്ഷത്തില് നിന്ന് തന്നെ കുട്ടികള്ക്ക് കിട്ടേണ്ടതുണ്ട്. കൂടാതെ, കോളജുകളിലേക്ക് കടന്നുവരാന് പോകുന്ന കുട്ടികള് വ്യത്യസ്തമായ സാഹചര്യങ്ങളുടെയും വിവിധങ്ങളായ ഓണ്ലൈന് സംവിധാനങ്ങളുടെയും അനുഭവങ്ങളില് നിന്നാണ് വരുന്നത്. സ്വാഭാവികമായും സാങ്കേതിക വിദ്യകളുടെ ലഭ്യതകളുടെ ഏറ്റക്കുറച്ചിലുകള് ഇവരുടെ പ്രവര്ത്തന ശൈലികളെയും പ്രവര്ത്തന രീതികളെയും പഠനരീതികളെയും ഗണ്യമായ രീതിയില് സ്വാധീനിച്ചിട്ടുണ്ടാകുമെന്നുള്ളത് തര്ക്കമില്ലാത്ത കാര്യമാണ്. പക്ഷേ ആ ലഭ്യതയില് വരുന്ന ഏറ്റക്കുറച്ചിലുകള് ഇന്റര്നെറ്റ് പോലെയുള്ള വിവര സാങ്കേതിക വിദ്യകളുടെ ലഭ്യതക്കുറവ് കാരണം തുലോം പിറകിലോട്ട് പോയ വിദ്യാര്ഥികളില് മാനസിക അപകര്ഷതയുണ്ടാക്കുന്ന തരത്തിലുള്ള യാതൊരു വിധ സമീപനവും അധ്യാപകരുടെയും സഹപാഠികളുടെയും ഭാഗത്തുനിന്നും ഉണ്ടാവാതിരിക്കാന് പ്രത്യേകം ശ്രദ്ധിക്കേണ്ടതുണ്ട്. അങ്ങനെ ഒരു അപകര്ഷതാ മനോഭാവം രൂപപ്പെടുകയാണെങ്കില് മനഃശാസ്ത്രപരമായി വലിയ ആഘാതങ്ങള് സൃഷ്ടിക്കുകയും അവരുടെ പഠനത്തിന്റെ മുന്നോട്ടുള്ള പ്രയാണത്തില് ആഘാതങ്ങള് ഉണ്ടാക്കുമെന്ന് പ്രത്യേകം ശ്രദ്ധിക്കേണ്ടതുണ്ട്. അതിനാല് കോളജുകളിലെ ട്യൂട്ടര് വാര്ഡ് മെക്കാനിസം വളരെ ക്രിയാത്മകമായി പ്രവര്ത്തിക്കണം. കലാലയങ്ങള് പുനര്ജനിക്കുമ്ബോള് നിലവില് രണ്ട് വര്ഷത്തോളമായി നടത്തുന്ന ഓണ്ലൈന് ടീച്ചിങ് സമ്ബ്രദായം പാടെ തമസ്കരിക്കുന്ന അവസ്ഥയിലേക്ക് കടക്കാതിരിക്കണം. കാരണം തുടക്കത്തില് നമ്മുടെ കലാലയങ്ങളും സ്കൂളുകളും സാമ്ബ്രദായിക രീതിയില് നിന്നും ഓണ്ലൈന് രീതിയിലേക്ക് ചുവട് മാറ്റം ഉണ്ടായപ്പോള് ചില താളപ്പിഴകളും ദുരനുഭവങ്ങളും ചെറിയ തോതിലെങ്കിലും കാണാനിടയായത് ഈ പൊടുന്നനെയുള്ള മാറ്റം കൊണ്ടാണ്. അതിനാല് തിരിച്ച് ഒരു രീതി പുനരാവിഷ്കരിക്കപ്പെടുമ്ബോള് ഈ സമയത്ത് വളര്ത്തിയെടുത്ത ഓണ്ലൈന് പഠന രീതികളോട് പൂര്ണമായും തമസ്കരിക്കുന്ന രീതിയിലാവരുത്. ഓണ്ലൈന് സംവിധാനം പുര്ണമായും തമസ്കരിക്കാതെ അത് നമ്മുടെ മുന്നോട്ടുള്ള പഠനത്തിന്റെ ഭാഗമായി നിലകൊള്ളും എന്ന യാഥാര്ഥ്യം കുട്ടികളെ ബോധ്യപ്പെടുത്തണം. ആ യാഥാര്ഥ്യത്തോട് അവരെ സജ്ജമാക്കാനും അവ ലളിതമായി കൈകാര്യം ചെയ്യാനും സാമ്ബത്തികമായ കാരണങ്ങളാല് പരിമിതപ്പെടുന്നവര്ക്ക് സഹായ ഹസ്തങ്ങളും ഏകീകരണവും ലഭ്യതയുമൊക്കെ ഉറപ്പ് വരുത്തുവാന് കൂടി എല്ലാ സംവിധാനങ്ങളും സജീവമായ ഇടപെടലുകള് നടത്തേണ്ടതുണ്ട്. ഡിജിറ്റല് ഡിവൈഡ് അഥവാ സാങ്കേതിക വിദ്യകളുടെ ലഭ്യതകളില് വരുന്ന അന്തരം വല്ലാത്ത ആഘാതം സൃഷ്ടിക്കുമെന്നുള്ളത് കൊണ്ട് തന്നെ ഈ പ്രതിസന്ധി ഒരിക്കലും തന്നെ വിദ്യാര്ഥികളെ മാനസികമായി ആഘാതം സൃഷ്ടിക്കുന്ന അവസ്ഥയിലേക്ക് കടന്നിട്ടില്ലെന്ന് ഉറപ്പുവരുത്തണം. ആ പ്രതിസന്ധികളില് നിന്ന് കരകയറാനുള്ള പ്രകാശ കിരണം എന്നുള്ള രീതിയിലേക്ക് ഈ ഒരു പുനര്ജനി നമുക്ക് ഉപയോഗപ്പെടുത്തേണ്ടതുണ്ട്. വിദ്യാര്ഥികള് കാംപസിലേക്ക് വരുമ്ബോള് അതാത് സ്ഥാപനത്തിലേക്കുള്ള ഗതാഗത സൗകര്യങ്ങള് വേണ്ട രീതിയില് ലഭ്യമാക്കുകയും കാംപസുമായി ബന്ധപ്പെട്ട് കിടക്കുന്ന മറ്റു മുഴുവന് സംവിധാനങ്ങളും സുതാര്യമാക്കുകയും ചെയ്യേണ്ടതുണ്ട്. അധ്യാപകരുടെ സമീപനവും സ്ഥാപന മേലധികാരികളുടെ സമീപനവും ഇത്തരത്തിലുള്ള മുഴുവന് പ്രവര്ത്തനങ്ങളും ചടുലമായ രീതിയില് നടക്കുന്നുണ്ടെന്നും പ്രായോഗികമായ ഫലപ്രാപ്തി വിലയിരുത്തുകയും ഉറപ്പുവരുത്തുകയും ചെയ്യുന്ന തരത്തിലുള്ളതുമായിരിക്കാന് ശ്രദ്ധിക്കണം. ചെറിയ കാര്യങ്ങളെ പര്വതീകരിച്ച് വിദ്യാഭ്യാസ മേഖലയിലെ മുന്നോട്ടുള്ള പ്രയാണത്തിന് മങ്ങലേല്പ്പിക്കുന്ന കാര്യങ്ങളുണ്ടാകുന്നത് പ്രതികൂലമായി ബാധിക്കുക നമ്മുടെ ഭാവി തലമുറയുടെ, വിശിഷ്യാ യുവ തലമുറയുടെ മുന്നോട്ടുള്ള ജീവസ്സുറ്റ പ്രയാണത്തെയാണ്. അത്തരത്തിലുള്ള ഏത് ചെറിയ വീഴ്ചകള്ക്കും വലിയ വില കൊടുക്കേണ്ടി വരും. കേരള കേന്ദ്ര സര്വകലാശാല വിദ്യാഭ്യാസ വിഭാഗം മേധാവിയും ഡീനുമാണ് ലേഖകന്